Kaapstad-damvlakke daal verderTheewaterskloofdam (Foto: Henk Kruger/ANA) Damvlakke in Kaapstad het die afgelope week effens gedaal ná warm en winderige weerstoestande. “Damvlakke het die afgelope week met 0.4% gedaal tot 75.6%,” het die Stad Kaapstad in ŉ verklaring gesê. Inwoners het hul algehele verbruik van 563 miljoen liter water per dag tot 556 miljoen liter per dag verminder. Die Stad het aangedui die beperking van 500 miljoen liter water per dag bly van krag. Die nasionale departement van water en sanitasie het nog nie ŉ wysiging aan die waterbeperkings aangekondig nie. Vlak 5-waterbeperkings, wat verbruikers tot 70 liter water per persoon per dag beperk, is steeds van krag.